অবাক করার মতো ঘটনা। মাথা গরম করে আম্পায়ারের সঙ্গে ঝগড়াও করেছেন তিনি। কে এই তিনি? ‘ক্যাপ্টেন কুল’ নামেই তো তিনি নন্দিত। সেই মহেন্দ্র সিংহ ধোনি খেলা চলাকালীনই মাথা গরম করেন। এই দৃশ্য ভারতীয় ক্রিকেটে দেখাই যায় না বললেই চলে। কিন্তু এমনটাই হয়েছিল ভারত বনাম অস্ট্রেলিয়া ম্যাচে। সেই সময়ে মাইকেল হাসি ব্যাট করছিলেন। বল করছিলেন সুরেশ রায়না। হাসিকে স্টাম্প করেছিলেন ধোনি। ধোনি জানতেন হাসি আউট। তৃতীয় আম্পায়ারের স্ক্রিনেও ভেসে ওঠে আউট। কিন্তু ফিল্ড আম্পায়ার বিলি বাউডেন বদলে দেন আউটের সিদ্ধান্ত। আর সিদ্ধান্ত বদলে যাওয়াতেই চটে যান ক্যাপ্টেন কুল। আম্পায়ারের সঙ্গে উত্তেজিত হয়ে কথা বলতে শুরু করে দেন। বাউডেন বলেন, স্ক্রিনে যা দেখানো হয়েছিল তা ছিল ভুল। আসলে আউট হননি। ভুল বুঝেই মাইকেল হাসিকে আটকান বিলি বাউডেন।